Ženske erotične fantazije

Povsem normalno je, da imamu tudi ženske svoje erotične fantazije. Te so za marsikoga presenečenje, še bolj pa tiste najpogostejše. In katere so to?

Seks z dvema moškima

Moški, ste (neprijetno) presenečeni? Večina moških sanja, kako seksa z dvema ženskama hkrati, zakaj torej kaj takšnega ne bi smelo biti dovoljeno tudi ženskam? Nekatere ankete trdijo, da si kar 70% žensk želi občutiti moško spolno energijo dveh moških hkrati … In nekatere ženske bi se s tema dvema žrebcema ljubile zelo nežno, medtem, ko bi druge …

Seks z neznancem

Pomembno pri tej fantaziji je, da gre za neznanca, za srečanje dveh oseb, ki se sploh ne poznata (mnogokrat se – v ženskih fantazijah – ženska sreča z zapeljivim, predvsem pa skrivnostnim, moškim na maškaradi, v maskah). Tako lahko ženska popolnoma brez zavor in sramežljivosti izživi svoje najgloblje erotične želje. Skratka, počne in zahteva lahko vse, kar si zaželi. Logično, ne?

Posilstvo

Moški se spet čudijo ob tej ženski sanjariji. Pa vendar – spet – popolnoma neupravičeno. V bistvu si ženska v tej erotični fantaziji ne predstavlja pravega posilstva, takšnega, ki za vse večne čase grdo zaznamuje njeno dušo in rani njeno telo. V teh sanjah žensko “posili” nekdo, ki si ga ona itak zelo želi, ga mogoče celo ljubi. Ženske vidijo čar te fantazije predvsem v “prvinski moški moči, pred katero ženskam klecajo kolena” … vidijo moškega “ki si pač vzame tisto, kar mu tako ali tako pripada”.

Ženska postane moški za eno noč

Res, fantje, brez “zafrkancije”. Mnoge ženske želijo doživeti vlogo moškega, zato bi se z veseljem oblekle v lepo moško obleko, si nadele umetne brke in gizdalinski klobuk (morebiti pa tudi umetni penis). V neki reviji smo lahko na tole fantaziranje prebrali takole: “Dama očitno vsaj podzavestno seks dojema kot agresijo in nadvlado moškega. Pri takem gledanju na stvar pa je fantazija o obrnjenih vlogah gotovo močno razburljiva.”

via GIPHY

Ženska z žensko

Aleluja! Moški so dolgo čakali in … na srečo … le dočakali (to žensko erotično fantazijo). Čeprav je med ženskami le nekaj odstotkov lezbijk (in še nekaj dodatnih odstotkov biseksualk), to ne pomeni, da tiste, ki so „strogo zagledane v nasprotni spol“ tu in tam ne sanjarijo, da se „dajejo dol z drugo žensko“. Baje zato, ker so ženske „istospolno radovedne“ in ker ženske pač vedo, kaj morajo „delati v postelji“.

via GIPHY

Nekaj popolnoma novega

Ta erotična fantaziranja vključujejo predvsem igranje prostitutke, vezanje, seksanje pred občinstvom, ljubimkanje s filmskim junakom, orgije … Mnoge ženske se bojijo deliti takšne in podobne erotične sanje s svojim (resničnim) partnerjem. Punce, zagotovo pa velja, da lahko popolnoma brez zavor v svojih mislih odigramo scenarij, ki smo si ga zamislile. Ne pozabimo namreč, da je to najboljši prvi korak k našemu resničnem užitku v seksu.

Moškim pa za konec polagam na dušo naslednje napotke: Ne hitite! Včasih vaše dekle o svojih lastnih fantazijah lahko govori več mesecev, preden jih je pripravljena preizkusiti tudi na lastni koži. In, („zadrti“) fantje, še enkrat: Nikakor ne pozabite, da so erotične fantazije (tudi vaših deklet!) popolnoma normalen in zdrav pojav.

In čeprav so erotične fantazije v marsikateri družbi nesprejemljive, so na koncu koncev – popolnoma neškodljive. Sploh pa, fant in punca, spoštujta želje drug drugega in pokažita, ter kasneje tudi dokažita, da vaju nove spolne dogodivščine zares zanimajo.